**KLM Royal Dutch Airlines** (lyhenne hollannin sanoista **Koninklijke Luchtvaart Maatschappij**, suomeksi *Kuninkaallinen lentoyhtiö*) on Alankomaiden kansallinen lentoyhtiö, joka perustettiin 7. lokakuuta 1919. KLM yhdistyi toukokuussa 2004 Air Francen kanssa Air France-KLM:ksi. KLM jatkaa toimintaansa entisellä nimellään Air France-KLM:n alaisena yhtiönä.

Yhtiöllä on käytössään 109 konetta. Sillä on yli 250 lentokohdetta eri puolilla Eurooppaa, Aasiaa, Afrikkaa ja Amerikkaa.

KLM on mukana SkyTeam-lentoyhtiöallianssissa vuodesta 2004 lähtien.

Historia
--------

Lähde:

KLM:n on perustanut 7. lokakuuta 1919 Albert Plesman. KLM on maailman vanhin yhtäjaksoisesti samalla nimellä toiminut lentoyhtiö. Yhtiön ensimmäinen lento tapahtui 17. toukokuuta 1920 Lontoosta Amsterdamiin. Perustamisvuonna yhtiö kuljetti 440 matkustajaa ja 22 tonnia rahtia, ja 1926 KLM jo liikennöi Amsterdamiin, Rotterdamiin, Brysseliin, Pariisiin, Lontooseen, Bremeniin, Kööpenhaminaan ja Malmöhön, ja se lensi reitit Fokkerin F2- ja F.III-koneilla.

KLM:n kasvu jatkui niin, että vuonna 1930 yhtiö kuljetti 15 143 matkustajaa. 1940-luvulla yhtiö oli ainoa siviili-ilmailualan yhtiö, jolla oli laivastossaan Douglas DC-5 -koneita. 1946 yhtiö avasi ensimmäisenä eurooppalaisena lentoyhtiönä reitin Pohjois-Amerikkaan, kun yhtiö aloitti lennot New Yorkiin.

1950-luvulla yhtiön perusti uudet reitit, jotka suuntautuivat Aasiaan. Vuonna 1950 yhtiö kuljetti 356 069 matkustajaa. Ensimmäisen Douglas DC-8 -koneen se sai käyttöönsä 1960. Vuonna 1966 laivastoon hankittiin myös useita Douglas DC-9 -koneita. Boeing 747 -sarjan koneita yhtiö hankki laivastoonsa 1971.

Siihen asti maailman ilmailun pahin lentoturma sattui 27. maaliskuuta 1977, kun KLM:n lento 4805 ja Pan Amin lento 1736 törmäsivät Los Rodeosin lentoasemalla Teneriffalla. Kaikki KLM:n koneen 234 matkustajaa ja 14 miehistön jäsentä saivat surmansa.

Vuonna 1980 KLM kuljetti 9 715 069 matkustajaa. Se osallistui 1980-luvun aikana Boeing 747 -koneen suunnitteluun ja kehittämiseen. Vuonna 1990 yhtiö kuljetti 16 miljoonaa matkustajaa, joten matkustajamäärä lähes kaksinkertaistui kymmenessä vuodessa. Heinäkuussa 1995 yhtiö aloitti laivaston mittavan uusimisprojektin ja hankki muun muassa Boeing 767-300ER -koneita.

Kaikki Boeing 767- ja Boeing 747-300 -koneet korvattiin vuonna 2002 Boeing 777-200ER -koneilla ja Airbusin valmistamilla A330-200-koneilla. Ensimmäinen Boeing 777 -kone tuli 25. lokakuuta 2003 ja ensimmäisen Airbus A330 -koneensa 25. elokuuta 2005. Vuonna 2008 yhtiö kuljetti 23,4 miljoonaa matkustajaa.

Nykyään KLM on yksi Euroopan suurimmista lentoyhtiöistä. Sillä on monia kohteita Afrikassa, Karibialla, Väli-Amerikassa sekä Etelä-Amerikassa.

KLM:n pääkonttori.
KLM:n Douglas DC-2 kone.

Organisaatiorakenne
-------------------

**Tytär- ja osakkuusyhtiöt:**

* KLM Cityhopper (aiemmin NLM)
* KLM Cargo
* KLM Asia
* KLM Flight Academy
* Transavia (100 %)
* Martinair Holland (100 %)
* Kenya Airways (27 %)

**Aiempia tytäryhtiöitä:**

* Buzz (entinen KLM:n halpalentoyhtiö)
* KLM Alps
* KLM exel
* KLM Helicopters
* KLM uk (yhdistettiin KLM Cityhopperiin)

Laivasto
--------

KLM:n Airbus A330-300 Schipholin kansainvälisellä lentoasemalla.
KLM:n Boeing 737-800 laskeutumassa Barcelonan lentoasemalle.
KLM:n Boeing 747-400M.
KLM:n Boeing 777-200ER Naritan kansainvälisellä lentoasemalla.
KLM:n Boeing 777-300ER "Orange Pride" -värityksessä. 
KLM:n Boeing 787-9 San Franciscon kansainvälisellä lentoasemalla.
KLM:n Boeing 787-10 laskeutumassa John F. Kennedyn kansainväliselle lentoasemalle.
### Nykyinen laivasto

Kesäkuussa 2023 KLM:n laivasto koostuu seuraavista konetyypeistä. Laivaston keski-ikä on 13,3 vuotta.

KLM:n laivasto| Konetyyppi | Lukumäärä | Tilauksia | Matkustajapaikkoja | Huomautuksia |
| --- | --- | --- | --- | --- |
| Airbus A320neo | — | 100 | vahv. myöh. | Toimitukset alkavat vuonna 2023. Koneet jaetaan Transavian kanssa. Korvaa Boeing 737 -koneet. |
| Airbus A321neo | — | vahv. myöh. |
| Airbus A330-200 | 6 | — | 268 | Poistetaan laivastosta vuoteen 2025 mennessä. |
| Airbus A330-300 | 5 | — | 292 |
| Boeing 737-700 | 6 | — | 132 | Poistetaan laivastosta. Korvataan Airbus A320neo -koneilla. |
| Boeing 737-800 | 31 | — | 176 |
| Boeing 737-900 | 5 | — | 178 |
| Boeing 777-200ER | 15 | — | 316 |  |
| Boeing 777-300ER | 16 | — | 408 |  |
| Boeing 787-9 | 13 | — | 294 |  |
| Boeing 787-10 | 9 | 6 | 344 |  |
| Yhteensä | 106 | 106 |  |  |

KLM Cargon rahtilaivasto| Konetyyppi | Lukumäärä | Tilauksia | Huomautuksia |
| --- | --- | --- | --- |
| Boeing 747-400ERF | 3 | — | Liikennöijänä Martinair Holland |
| Yhteensä | 3 | 0 |  |

Biopolttoaineet
---------------

KLM on tehnyt kokeiluja biopolttoaineilla, jotta lentojen hiilidioksidipäästöjä saataisiin vähennettyä. Yhtiö aloitti 8. maaliskuuta 2013 viikoittaisen lennon New Yorkista Amsterdamiin, jolla käytetään osittain ruuanvalmistuksessa käytetystä öljystä valmistettua biopolttoainetta. Yhtiön ilmoituksen mukaan lento tuottaa 24 tonnia vähemmän hiilidioksidia kuin normaali lento. Biopolttoainetta käytettiin kuuden kuukauden ajan. Seuraavana vuonna 20 Arubaan ja Bonaireen suuntautunutta lentoa käyttivät osittain biopolttoainetta. Lennoilla käytettiin yksilöllisesti maalattua Airbus A330-203 -lentokonetta PH-AON.

Yhteistyökumppanit
------------------

Seuraavien lentoyhtiöiden kanssa KLM:llä on code sharing -sopimus.

|  |  |
| --- | --- |
| * Aer Lingus
* Aeroflot
* Aeroméxico
* Aircalin
* Airlinair
* Air Europa
* Air France
* Alaska Airlines
* Alitalia
* Avianca
* Bangkok Airways
* CCM Airlines
* China Southern Airlines
* CityJet
* Comair
* Copa Airlines
* Cyprus Airways
* Czech Airlines
 | * Delta Air Lines
* Gulf Air
* Japan Airlines
* Kenya Airways
* Korean Air
* Malaysia Airlines
* Middle East Airlines
* Qantas
* TAAG Angola Airlines
* TAM Airlines
* Twin Jet
* Ukraine International Airlines
 |

Katso myös
----------

* Luettelo KLM:n kohteista

Lähteet
-------

1. 1 2 3  History KLM Corporate KLM. Viitattu 5.9.2008. (englanniksi)
2. ↑  KLM Royal Dutch Airlines Fleet Details and History *www.planespotters.net*. Viitattu 3.6.2023.
3. ↑  Aircraft types *KLM*. Viitattu 16.5.2022. (englanniksi)
4. ↑  Schlappig, Ben: Air France-KLM Orders Up To 160 Airbus A320neos *One Mile at a Time*.  16.12.2021. Viitattu 5.2.2022. (englanniksi)
5. ↑  Jakob Wert: KLM, Transavia sign firm order for Airbus A320neo family *International Flight Network*.  16.12.2021. Viitattu 28.6.2022. (englanniksi)
6. ↑  KLM Group chooses Airbus A320neo family for KLM and Transavia’s European fleet *KLM Group chooses Airbus A320neo family for KLM and Transavia’s European fleet*. Viitattu 8.1.2023. (englanniksi)
7. ↑  The Future of the KLM Long-Haul Fleet – Aeronautics *aeronauticsonline.com*.  Arkistoitu 14.9.2021. Viitattu 14.9.2021. (englanniksi)
8. ↑  KLM Phasing Out the Boeing 737-700 – Aeronautics *aeronauticsonline.com*.  Arkistoitu 14.9.2021. Viitattu 14.9.2021. (englanniksi)
9. ↑  Which Airlines Fly The Boeing 787-10? *Simple Flying*.  24.11.2020. Viitattu 14.9.2021. (englanniksi)
10. ↑  Weekly flight using sustainable biofuel *KLM Takes Care*.  8.3.2013. KLM.  Arkistoitu 12.11.2017. Viitattu 11.11.2017. (englanniksi)
11. ↑  Aruba and Bonaire on BioFuel *KLM Takes Care*.  16.5.2014. KLM.  Arkistoitu 12.11.2017. Viitattu 11.11.2017. (englanniksi)
12. ↑  KLM's Biofuel Trial Continues….  *Airliner World*, heinäkuu 2014, s. 8.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **KLM**.
* Viralliset kotisivut

SkyTeamiin kuuluvat lentoyhtiöt

|  |  |
| --- | --- |
| Jäsenet | 
* Aeroflot
* Aerolíneas Argentinas
* Aeroméxico
* Air Europa
* Air France
* China Airlines
* China Eastern Airlines
* China Southern Airlines
* Czech Airlines
* Delta Air Lines
* Garuda Indonesia
* Kenya Airways
* KLM
* Korean Air
* Middle East Airlines
* Saudia
* TAROM
* Vietnam Airlines
* Xiamen Airlines

 |
| Entiset jäsenet | 
* Alitalia
* Northwest Airlines
* Continental Airlines

 |

Eurooppalaisten lentoyhtiöiden yhteistyöjärjestön (AEA) jäsenet

* Aegean Airlines
* AirBaltic
* Air France
* Air Malta
* Austrian Airlines
* Brussels Airlines
* Cargolux
* Croatia Airlines
* EAT Leipzig
* Finnair
* Icelandair
* KLM
* LOT Polish Airlines
* Lufthansa
* Luxair
* Meridiana
* Scandinavian Airlines
* Swiss
* TAP Portugal
* TAROM
* TNT Airways
* Turkish Airlines
* Ukraine International Airlines